**ZAPISNIK**

**s 23. sjednice Gradskog vijeća Grada Skradina**

**23.** sjednica Gradskog vijeća Grada Skradina održana je u ponedjeljak 21. (dvadesetprvog) rujna 2020.g. u Uredu gradonačelnika, u vremenu od 10:30-12:00 sati. Sjednica je održana elektronskim putem zbog trenutne epidemiološke situacije u zemlji, a sukladno Uputi za postupanje Ministarstva uprave, KLASA: 023-01/20-01/114, URBROJ: 515-05-02-01/1-20-1 od 13. ožujka 2020.

Sjednicom je ravnala predsjednica Gradskog vijeća Grada Skradina Nadija Zorica. Sjednici je, od ukupno 13 vijećnika, nazočno 9 vijećnika, te postoji kvorum za pravovaljano odlučivanje. Sjednici su nazočni: Frane Formenti, Marijana Laća, Silvana Matić, Milenko Palinić, Antonio Periša, Tonći Petrović, Leonard Radnić, Slavko Skočić i Nadija Zorica.

Sjednici nisu nazočni: Ivan Banić, Ante Bratić, Dušan Lazinica i Florijan Žižić.

Sjednici su nazočni gradonačelnik Grada Skradina Antonijo Brajković, te njegovi zamjenici Kristina Vlaić Bubalo i Nikola Milović.

Zasjednicu predložen je dnevni red s 7. točaka i nije bilo prijedloga za izmjenu i dopunu dnevnog reda:

Primjedbi na predloženi dnevni red nije bilo.

Dnevni red JEDNOGLASNO je usvojen (9 nazočnih vijećnika).

Za raspravu i odlučivanje utvrđen je slijedeći

**D N E V N I R E D**

1. Prijedlog Polugodišnjeg izvještaja o izvršenju Proračuna Grada Skradina za razdoblje

od 01.01 2020.g. do 30.06.2020.g.

1. Prijedlog Izvještaja o izvršenju polugodišnjeg obračuna Gradske knjižnice „Ivan Pridojević“ Skradin za razdoblje od 01. 01. 2020.g. do 30. 06. 2020.g.
2. Prijedlog Zaključka o primanju na znanje Izvješća o radu gradonačelnika Grada Skradina

za razdoblje 01.01. 2020.g.-30.06. 2020.g.

1. Prijedlog Odluke o dodjeli priznanja Grada Skradina u 2020.g.
2. Prijedlog Odluke o izmjeni Odluke o davanju u zakup javnih površina.
3. Prijedlog Zaključka o prodaji nekretnine u k.o. Skradin.
4. Prijedlog Zaključka o davanju suglasnosti na Statut Gradske knjižnice „Ivan Pridojević“ Skradin (pročišćeni tekst).

Sukladno članku 66. Poslovnika, vijećnik Tonći Petrović dostavio je, u pisanom obliku, mišljenje odnosno očitovanje na odgovor gradonačelnika Grada Skradina, a u svezi njegovog vijećničkog pitanja s 22. sjednice Gradskog vijeća Grada Skradina od 18. kolovoza 2020.g.:

“Postovani,

Glede odgovora Grada na moje postavljeno pitanje na prosloj sjednici u svezi ACI -a odnosno rampi i parking mista oko iste rampe zelim ponovit da parking mista suzavaju rekao bih i ugrozavaju promet i sigurnost te da je u interesu gradjana da se ista maknu

U tom kontekstu zelim Vam reci da imam nesluzbenu informaciju da je prije cca 20-tak dana hitna išla na suprotnu stranu marine na intervenciju da je morala na rampama cekati zastitara da ih digne (trcao je iz kucice koja je na pocetku B pontona )pa nazad trčao dignut drugu rampu hitna opet je cekala”

-2-

Sukladno članku 63. Poslovnika slijede vijećnička pitanja.

1. **TONĆI PETROVIĆ”, vijećnik HDZ-a**

“1.Kad ce zapoceti radovi na ulazu u Skradin od strane Hrvatskih cesta te moze li se se dotad stavit znak ogranicenja svjetlosni (kao sto je npr na ulazu u  Bilice od strane Sibenika koji brojkom i tekstom trazi smanjenje brzine)jer se od groblja Sv.Jere prebrzo ulazi narocito po noci motoristi divljaju

2.Da li je Grad inicirao prema Zupaniji da se krene u proces razdvajanja ACI koncesije sukladno nasim interesima te Gup-u i Pupu Skradina

Mislim da Mi(Grad)moramo to sto prije pokrenit”

Sukladno članku 65. Poslovnika Gradskog vijeća Grada Skradina i Uputama za održavanje elektronske sjednice Gradskog vijeća Grada Skradina odgovori na vijećnička pitanja vijećnika Tonćia Petrovića dostavit će se svim vijećnicima pisanim putem zajedno s materijalima za narednu sjednicu Gradskog vijeća ili putem e-mail adrese Grada zajedno s materijalima za narednu sjednicu ako se ista, zbog propisanih mjera Stožera civilne zaštite Republike Hrvatske, također bude održavala elektronskim putem.

Sukladno članku 78.st.7. Poslovnika Gradskog vijeća Grada Skradina, koji određuje redoslijed usvajanja Zapisnika s prethodne sjednice, te sukladno članku 101.st.1. Poslovnika Gradskog vijeća Grada Skradina, slijedi verifikacija Zapisnika s prethodne sjednice Gradskog vijeća Grada Skradina.

Na Zapisnik s 22. sjednice Gradskog vijeća Grada Skradina od 18. kolovoza 2020.g. nije bilo primjedbi.

Glasovanje o Zapisniku:

Zapisnik s 22. sjednice Gradskog vijeća Grada Skradina od 18. kolovoza 2020.g. JEDNOGLASNO je usvojen (9 nazočnih vijećnika).

**RASPRAVA I ODLUČIVANJE**

**Točka 1.**

**Prijedlog Polugodišnjeg izvještaja o izvršenju Proračuna Grada Skradina**

**za razdoblje od 01.01 2020.g. do 30.06.2020.g.**

Za raspravu o ovoj točci dnevnog reda nitko se nije javio.

Glasovanje: - 8 (osam) vijećnika -ZA

- 1 (jedan) vijećnik - SUZDRŽAN (9 nazočnih vijećnika)

Polugodišnji izvještaj prilaže se Zapisniku pod 1) i čini njegov sastavni dio.

**Točka 2.**

**Prijedlog Izvještaja o izvršenju polugodišnjeg obračuna Gradske knjižnice**

**„Ivan Pridojević“ Skradin za razdoblje od 01. 01. 2020.g. do 30. 06. 2020.g.**

Za raspravu o ovoj točci dnevnog reda nitko se nije javio.

Glasovanje: JEDNOGLASNO usvojeno (9 nazočnih vijećnika)

Izvještaj se prilaže Zapisniku pod 2) i čini njegov sastavni dio.

-3-

**Točka 3.**

**Prijedlog Zaključka o primanju na znanje Izvješća o radu gradonačelnika**

**Grada Skradina za razdoblje 01.01. 2020.g.-30.06. 2020.g.**

Za raspravu o ovoj točci dnevnog reda nitko se nije javio.

Glasovanje: JEDNOGLASNO primljeno na znanje (9 nazočnih vijećnika)

Zaključak se prilaže Zapisniku pod 3) i čini njegov sastavni dio.

**Točka 4.**

**Prijedlog Odluke o dodjeli priznanja Grada Skradina u 2020.g.**

Za raspravu o ovoj točci dnevnog reda nitko se nije javio.

Glasovanje: JEDNOGLASNO usvojeno (9 nazočnih vijećnika)

Odluka se prilaže Zapisniku pod 4) i čini njegov sastavni dio.

**Točka 5.**

**Prijedlog Odluke o izmjeni Odluke o davanju u zakup javnih površina**

Za raspravu o ovoj točci dnevnog reda nitko se nije javio.

Glasovanje: JEDNOGLASNO usvojeno (9 nazočnih vijećnika)

Odluka se prilaže Zapisniku pod 5) i čini njegov sastavni dio.

**Točka 6.**

**Prijedlog Zaključka o prodaji nekretnine u k.o. Skradin**

Za raspravu o ovoj točci dnevnog reda nitko se nije javio.

Glasovanje: JEDNOGLASNO usvojeno (9 nazočnih vijećnika)

Zaključak se prilaže Zapisniku pod 6) i čini njegov sastavni dio.

**Točka 7.**

**Prijedlog Zaključka o davanju suglasnosti na Statut Gradske**

**knjižnice „Ivan Pridojević“ Skradin (pročišćeni tekst).**

Za raspravu o ovoj točci dnevnog reda nitko se nije javio.

Glasovanje: JEDNOGLASNO usvojeno (9 nazočnih vijećnika)

Zaključak se prilaže Zapisniku pod 7) i čini njegov sastavni dio.

Sjednica je završena u 12:00 sati.

**ZAPISNIK SASTAVILA:**

Paulina Radeljak, v.r.

**GRADSKO VIJEĆE**

**GRADA SKRADINA PREDSJEDNICA**

Nadija Zorica, v.r.